b'\n_START_ARTICLE_\nErnest Novak\n_START_SECTION_\nIgralska kariera\n_START_PARAGRAPH_\nErnest Novak je za\xc4\x8del trenirati ko\xc5\xa1arko pri mlaj\xc5\xa1ih selekcijah Olimpije. Pri 194 cm je igral na poziciji visokega branilca. \xc4\x8clansko ko\xc5\xa1arko je profesionalno igral pri ve\xc4\x8d klubih v prvi slovenski ligi (ter Jadranski ligi): Olimpija, Maribor Ovni, Geoplin Slovan, Pivovarna La\xc5\xa1ko, Elektra Esotech in Parklji. Dve sezoni (2003-05) je igral v nem\xc5\xa1ki Bundesligi za klub Ludwigsburg. Kariero je zaklju\xc4\x8dil v sezoni 2011/12 v Medvodvah v drugi ligi._NEWLINE_Za slovensko reprezantanco do 18 let je igral na EP 1994, in za reprezentanco do 22 let na EP 1998, kjer je ekipa osvojila 2. mesto.\n_START_SECTION_\nTrenerska kariera\n_START_PARAGRAPH_\nTrenersko delo je za\xc4\x8del na srednji \xc5\xa1oli SUA\xc5\xa0, hkrati pa delal na zavodu \xc5\xa0KL. Na za\xc4\x8detku sezone 2014/15 je deloval kot pomo\xc4\x8dnik trenerja v Dom\xc5\xbealah (glavni trener Gregor Hafnar), v naslednji pa kot pomo\xc4\x8dnik v \xc5\xa0en\xc4\x8durju Igorju Ke\xc5\xa1lju. Aprila 2016 zamenjal Ke\xc5\xa1lja in vodil ekipo v prvi ligi in \xc4\x8detrfinalu play-offa. Glavni trener ostal do marca 2017. _NEWLINE_Poleti 2017 prevzame vodenje \xc5\xbeenske ekipe Kranja (\xc5\xbdKK Triglav) v prvi ligi. V sezoni 2017/18 vodi Triglav do zmage v pokalnem tekmovanju in drugega mesta v ligi.'